Jyrki Juhani Mäki

Jyrki Juhani Mäki  (s. 8. elokuuta 1962 Helsinki) on Atoy Groupin hallituksen puheenjohtaja ja omistaja. Mäki harrastaa avomeripurjehdusta.

Ura 

Jyki Mäki on työskennellyt perheyritys Atoy Groupin palveluksessa koko uransa. Hän aloitti Atoy Groupissa ensimmäisen kerran vuonna 1977 kesätöissä, jonka jälkeen jo iltalukion aikana hän on työskennellyt päätoimisesti perheyhtiön palveluksessa. Hän on päätoiminen yritysryhmän hallituksen puheenjohtajaja ja vastaa kansainvälistymisestä ja uuden liiketoiminnan kehittämisestä. Yli puolet Atoy-yritysryhmän liiketoiminnasta on Suomen ulkopuolella. Vuodesta 2013 lähtien Mäki on asunut Tallinnassa. Hän on toiminut Atoyssa tuotepäällikkönä, osastopäällikkönä, myyntijohtajana ja ennen päätoimiseksi hallituksen puheenjohtajaksi siirtymistään Atoy Groupin toimitusjohtajana vuoteen 2015 asti.   

Atoyn omistajasuvun kesken toteutettiin vuonna 2013 yritysjärjestely, jossa puolet omistuksesta keskittyi Mäelle ja loput osakkaista vaiheittain.

Atoy 
Vuonna 2016 Atoy Groupin liikevaihto oli 113 miljoonan euroa ja kansainvälinen yritys työllistää 550 työntekijää. Talouselämä 500 –suurimpien yritysten listalla vuonna 2016 Atoy oli sijalla 446. Atoy toimii autokorjaamo- ja varaosatoimialoilla Suomessa, Ruotsissa ja Baltian maissa. 

Atoyn perusti Adolf Helenius vuonna 1930. Adolf Helenius on Jyrki Mäen isoisä. Neljäs polvi, Jyrki Mäen poika Janne vastaa Atoy Autohuolto –ketjun liiketoiminnasta. Mäen aikakaudelle Atoy Groupin liikevaihto on kasvanut 113 miljoonaan euroon (2016), työntekijämäärä on yli 500 ja kumppanuuksia on 550 yrityksen kanssa Suomessa, Ruotsilla, Virossa, Latviassa sekä Liettuassa.

Atoy toi Suomeen kansainvälisen yrittäjävetoisen Autofit-monimerkkihuoltoketjun ja vastaa sen tukitoiminnoista ja kehittämisestä.

Mäki kehitti strategisen yhteistyömallin yksityisten varaosakauppiaiden muodostaman Osaset-ketjun kanssa. Osaset on Suomen ensimmäisen autovaraosa- ja tarvikekaupan ketju. Atoy Automotive Finland vastaa yrittäjävetoisen Osaset-ketjun palveluiden tuottamisesta sekä markkinoinnista. 

Atoy Group, tärkeimmät konseptit ja liiketoiminnat: 
 Atoy Autohuolto –monimerkkikorjaamoketju, jonka Atoy Group omistaa. Atoy Autohuolto toi Suomen iltakorjaamo-konseptin, joka pidensi asiakaspalveluaikaa klo 23.00asti
 Maahantuonti ja tukkukauppa korjaamoille ja varaosaliikkeille: auton varaosat ja huolto-osat, akut, vaihteistot, korjaamolaittee, raskaan kaluston varaosat, öljyt ja kemikaalit, työkalut ja korjaamotarvikkeet sekä korikomponentit
 Ruotsista ostettiin omaa kokoa isompi yritys APE Fordonskomponenter AB 2004, jonka yritysnimi muutettiin vuonna 2011 Atoy Automotive Sverige AB:ksi
 Viroon, Liettuaan ja Latviaan perustettiin tytäryhtiöt, joilla on vahva markkina-asema omissa maissaan.
 ZF-Center-vaihteistokorjaamo
 Atoy Rekkahuolto: raskaan kaluston huollot ja varasosat
 Atoy Dieselhuolto: diesel-ajoneuvojen erikoiskorjaamo.
 Osalinkki, joka on Suomen johtava varaosaliikkeiden ja korjaamoiden oma reaaliaikainen tilaus- ja varaosajärjestelmä.
 Atoy on vuodesta 1996 lähtien ollut osakas varaosahankintayhtiö Temot International -hankintayhtiössa, joka on suora hankintakanava autovaraosavalmistajilta,

Näkemyksiä 
Yhtiön strategisena tavoitteena on tuhat työntekijää vuoteen 2020.

Mäkeä harmitti että hän joutui kartellin vuoksi irtisanomaan työntekijöiä, ja vahinko kaatuu hänen mukaansa kuluttajan niskaan. mutta hän harkitsi oikeuden päätöksestä valittamista, sillä kartellitukkurit eivät joutuneet korvausvastuuseen Atoylle aiheutuneista vahingoista.

Kilpapurjehdus 
TV5:n Atlantin yli –tv-sarjan purjehduksella Jyrki Mäki toimi ensimmäisenä vahtipäällikkönä. Sarjassa veneen kipparina toimi Harry ”Hjallis” Harkimo.

Mäki on purjehtinut lapsesta asti. Nykyisin oman 57-jalkaisen Lintu-purjeveneen kipparina hän keskittyy kansainvälisiin valtameripurjehduskilpailuihin. Vuonna 2016 hän osallistui Lintu-veneellään ARC-kilpapurjehdukseen Atlantin yli ja sijoittui kilpasarjassa luokkansa toiseksi. Suunnittelimissa oli Rolex Middle Sea Race lokakuulle 2017 ja Rolex Sydney Hobart Yacht Race vuodelle 2020.

Lähteet

Aiheesta muualla 
 Atoy-yhtiöiden historiaa (porssitieto.fi)

Suomalaiset yrittäjät
Suomalaiset yritysjohtajat
Suomalaiset purjehtijat‎
Elävät henkilöt
Vuonna 1962 syntyneet